Išimas (miestas)

Išimas () – miestas Rusijoje, Tiumenės srities pietuose, Išimo kairiajame krante; rajono centras. Geležinkelio stotis prie Tiumenės–Omsko linijos, plentai į Tiumenę, Omską, Petropavlą. Mašinų gamybos, geležinkelio transporto remonto, siuvimo, avalynės, baldų, statybinių medžiagų (gelžbetoninių gaminių, plytų), maisto (mėsos, sviesto ir sūrių, konditerijos, alaus, vyno, degtinės) pramonė. Veikia pedagoginis institutas, kraštotyros muziejus (nuo 1923 m.). Yra Apsireiškimo soboras (1793 m.), Šv. Mikalojaus cerkvė (1891 m.).

Istorija 

1687 m. įkurta Korkino slabada (Коркина слобода). 1782 m. ji gavo miesto teises, tapo apskrities centru ir pavadinta Išimu. 1913 m. miestą pasiekė geležinkelis. 1921–1922 m. buvo vienas iš valstiečių sukilimo centrų.

XIX–XX a. pr. Išimas garsėjo vienomis didžiausių Vakarų Sibire mugių.

Šaltiniai 

Tiumenės srities miestai